उपन्यास 'खम्मा' का विमोचन चित्तौड़गढ़ में 17 फरवरी,2013 (रविवार) को - अपनी माटी (PEER REVIEWED JOURNAL )
Home अशोक जमनानी उपन्यास विमोचन उपन्यास 'खम्मा' का विमोचन चित्तौड़गढ़ में 17 फरवरी,2013 (रविवार) को
उपन्यास 'खम्मा' का विमोचन चित्तौड़गढ़ में 17 फरवरी,2013 (रविवार) को
अशोक जमनानी, उपन्यास, विमोचन,
नमस्कार, अपनी माटी डॉट कॉम के सम्पादक और हमारे प्रिय साथी अशोक जमनानी आगामी 17 फरवरी, 2013, रविवार को चित्तौड़गढ़ में रहेंगे। मूल रूप से होशंगाबाद,मध्य प्रदेश के निवासी युवा उपन्यासकार अशोक के पाँचवे उपन्यास खम्मा का विमोचन यहाँ अपनी माटी के बैनर तले ही किया जाएगा। उक्त कार्यक्रम में जहां वे अपनी माटी वेबपत्रिका के अब तक के तीन वर्षों के सफ़र पर भी अपनी बात कहेंगे वहीं इस अवसर पर चित्तौड़ के साहित्यिक अभिरुचि संपन्न साथी खम्मा पर अपने समीक्षात्मक आलेख पढ़ेंगे।
गौरतलब है कि इस उपन्यास के साथ ही श्रीरंग प्रकाशन,होशंगाबाद का भी शुभारम्भ हो रहा है। राजस्थान को लेकर अपने साहित्यिक-सांस्कृतिक मकसद से हो रही इस यात्रा में वे यहाँ इस हालिया प्रकाशित उपन्यास की रचना यात्रा के बारे में भी विचार रखेंगे। चित्तौड़ के पाठकों को उनसे संवाद का ये पहला अवसर होगा। वे अपनी चित्तौड़ यात्रा में फड़ चित्रकारी और कवयित्री मीरा के बारे में भी अध्ययन और इस क्षेत्र में कार्य कर रहे संस्कृतिकर्मियों से संवाद करेंगे। इस आयोज्य कार्यक्रम की जानकारी शीघ्र ही आपके साथ साझा करेंगे।
Tags # अशोक जमनानी # उपन्यास # विमोचन
Labels: अशोक जमनानी, उपन्यास, विमोचन